**Ministru kabineta rīkojuma projekta**

**“Par valsts nekustamā īpašuma daļas nodošanu Rīgas pilsētas pašvaldības īpašumā”**

 **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts sagatavots, lai Publiskas personas mantas atsavināšanas likuma noteiktajā kārtībā atļautu Aizsardzības ministrijai bez atlīdzības nodot Rīgas pilsētas pašvaldības īpašumā valsts nekustamā īpašuma daļu – zemes vienību 0,0072 ha platībā – pašvaldības autonomās funkcijas īstenošanai.MK rīkojums stāsies spēkā ar tā parakstīšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants. Likuma “Par pašvaldībām” 14. panta pirmās daļas 2. punkts, 15. panta pirmās daļas 2. punkts. 21. panta pirmās daļas 17. punkts un otrā daļa.Rīgas domes 2018. gada 21. novembra lēmums Nr. 1734 “Par lūgumu nodot bez atlīdzības Rīgas pilsētas pašvaldības īpašumā uz Latvijas valsts vārda Aizsardzības ministrijas personā zemesgrāmatā ierakstītā nekustamā īpašuma Skanstes iela 8, Rīgā (kadastra Nr. 01000240308), daļu” (prot. Nr. 39, 42. §). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nekustamais īpašums Skanstes ielā 8, 8 a un 8 b, Rīgā (nekustamā īpašuma kadastra Nr. 0100 024 0308), kas sastāv no divām zemes vienībām (kadastra apzīmējumi 0100 024 0400, 0100 024 0401) un 6 būvēm (kadastra apzīmējumi 0100 024 0308 001, 0100 024 0308 002, 0100 024 0308 003, 0100 024 0308 004, 0100 024 0308 005, 0100 024 0308 006), ir ierakstīts zemesgrāmatā uz valsts vārda Aizsardzības ministrijas (turpmāk – AM) personā (Rīgas pilsētas Vidzemes priekšpilsētas tiesas Rīgas pilsētas zemesgrāmatas nodalījums Nr. 29032).Nekustamā īpašuma sastāvā esošajai zemes vienībai (kadastra apzīmējums 0100 024 0400) 0,0072 ha platībā Nekustamā īpašuma valsts kadastra informācijas sistēmā (turpmāk – NĪVKIS) ir reģistrēti apgrūtinājumi:* valsts nozīmes arheoloģiskā pieminekļa teritorija un objekti – 0,0072 ha platībā;
* ekspluatācijas aizsargjoslas teritorija gar ielu vai ceļu – sarkanā līnija – 0,0072 ha platībā,

un noteikts lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā.Zemes vienība (kadastra apzīmējums 0100 024 0400) atrodas Jāņa Dikmaņa ielas Rīgā sarkanajās līnijās.Rīgas pilsētas pašvaldība ir lūgusi AM nodot bez atlīdzības Rīgas pilsētas pašvaldības īpašumā zemes vienību 0,0072 ha platībā Skanstes ielā 8, Rīgā likuma “Par pašvaldībām” 15. panta pirmās daļas 2. punktā minētās pašvaldības autonomās funkcijas – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība) – izpildes nodrošināšanai, konkrēti – projekta “Skanstes teritorijas revitalizācijas 1. kārta” īstenošanai (Rīgas domes 2018. gada 21. novembra lēmums Nr. 1734 “Par lūgumu nodot bez atlīdzības Rīgas pilsētas pašvaldības īpašumā uz Latvijas valsts vārda Aizsardzības ministrijas personā zemesgrāmatā ierakstītā nekustamā īpašuma Skanstes iela 8, Rīgā (kadastra Nr. 01000240308), daļu” (prot. Nr. 39, 42. §)). Nepieciešamība pārņemt pašvaldības īpašumā zemes vienību 0,0072 ha platībā izriet no Rīgas domes 2017. gada 15. decembra saistošajiem noteikumiem Nr. 21 “Skanstes apkaimes teritorijas izmantošanas un apbūves noteikumi”, 2017. gada 15. decembra lēmuma Nr. 644 “Par Skanstes apkaimes teritorijas lokālplānojuma apstiprināšanu” un lēmuma Nr. 649 “Par projekta “Skanstes teritorijas revitalizācijas 1. kārta” īstenošanu”.Ņemot vērā pašvaldības lūgumu, AM, izvērtējot zemes vienības daļas izmantošanas iespējas valsts aizsardzības uzdevumu īstenošanai, ir sagatavojusi MK rīkojuma projektu par nekustamā īpašuma Skanstes ielā 8, 8 a un 8 b, Rīgā daļas – zemes vienības 0,0072 ha platībā – nodošanu bez atlīdzības Rīgas pilsētas pašvaldības īpašumā pašvaldības autonomās funkcijas īstenošanai. Ja zemes vienība (nekustamais īpašums) nebūs nepieciešama pašvaldībai minētās funkcijas īstenošanai, nekustamais īpašums ir atdodams atpakaļ valstij.Valsts īpašumā AM valdījumā paliekošā zemes vienība, kadastra apzīmējums 0100 024 0401, un Rīgas pilsētas pašvaldības īpašumā nododamā zemes vienība, kadastra Nr. 0100 024 0400, atrodas individuāli noteiktā vides un dabas resursu aizsargjoslas (aizsardzības zonā) teritorijā ap kultūras pieminekli, kas atbilstoši UNESCO Konvencijai par pasaules kultūras un dabas mantojuma aizsardzību iekļauts UNESCO Pasaules kultūras un dabas mantojuma objekta sarakstā “Rīgas vēsturiskais centrs” (aizsardz. Nr. 852). Nekustamā īpašuma Skanstes ielā 8, 8 a un 8 b, Rīgā daļas 0,0072 ha platībā atsavināšana neietekmēs valsts īpašumā AM valdījumā paliekošās nekustamā īpašuma daļas apsaimniekošanu un minētā apgrūtinājuma ietekme nemainās. AM, apsaimniekojot nekustamo īpašumu, ievēro likumā “Par kultūras pieminekļu aizsardzību” un MK 2003. gada 26. augusta noteikumos Nr. 474 “Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu” noteikto. Rīgas pilsētas pašvaldība ir informēta par zemes vienībai, kadastra Nr. 0100 024 0400, noteiktajiem apgrūtinājumiem. Ievērojot kultūras pieminekļu aizsardzības, izmantošanas, saglabāšanas, uzturēšanas prasības, ir pieprasījusi un saņēmusi Valsts kultūras un pieminekļu aizsardzības inspekcijas 2017. gada 27. aprīļa Uzziņu Nr. 06-04/1978 “Par kultūras pieminekļu aizsardzības prasībām (tehniskie noteikumi) Skanstes teritorijas revitalizācijas 1. kārtas būvprojekta izstrādei”, kā arī Nacionālā kultūras mantojuma pārvalde ir izsniegusi Rīgas domes Pilsētas attīstības departamentam “Kultūras pieminekļa teritorijas un aizsardzības zonas pārveidošanas atļauju” Nr. T-00567/2020, kurā norādīts, ka darbi izpildāmi saskaņā ar izstrādāto būvprojektu Skanstes teritorijas revitalizācijas 1. kārtai, un Nacionālajā kultūras mantojuma pārvaldē saskaņota tā atbilstība kultūras pieminekļu aizsardzības prasībām Nr. 395/09.04.2018.Atsavināšanas likuma 42. panta pirmā daļa nosaka, ka valsts nekustamo īpašumu var nodot bez atlīdzības atvasinātas publiskas personas īpašumā. MK lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par MK lēmumā noteiktajiem tiesību aprobežojumiem. Ja nekustamais īpašums vairs netiek izmantots MK lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.Kā nosaka Atsavināšanas likuma 43. pants un 5. panta pirmā daļa, atļauju atsavināt valsts nekustamo īpašumu dod MK.Pēc MK rīkojuma projekta par nekustamā īpašuma daļas – zemes vienības – nodošanu pašvaldības īpašumā pieņemšanas, pamatojoties uz Zemesgrāmatu likuma 56. panta ceturto daļu, Nekustamā īpašuma valsts kadastra likuma 60.1 panta pirmās daļas 2. punktu un 63.1 panta otro daļu,MK 2006. gada 31. oktobra noteikumu Nr. 898 “Noteikumi par zemesgrāmatu nostiprinājuma lūguma formām” 6.1 pielikumu, AM un Rīgas pilsētas pašvaldība ar Nostiprinājuma lūgumu nekustamā īpašuma sadalīšanai vai nekustamā īpašuma izveidošanai no vairāku nekustamo īpašumu sastāvā esošajiem objektiem un izmaiņu reģistrācijai Nekustamā īpašuma valsts kadastra informācijas sistēmā lūgs Zemesgrāmatā un NĪVKIS sadalīt nekustamo īpašumu Skanstes ielā 8, 8 a un 8 b, Rīgā (nekustamā īpašuma kadastra Nr. 0100 024 0308) un izveidot divus atsevišķus nekustamos īpašumus. Vienlaikus atdalāmo nekustamo īpašumu, kas sastāvēs no zemes vienības (kadastra apzīmējums 0100 024 0400) 0,0072 ha platībā, lūgs nostiprināt zemesgrāmatā uz Rīgas pilsētas pašvaldības vārda. Zemes vienībai ir izstrādāts atsevišķs zemes robežu plāns, situācijas plāns un apgrūtinājumu plāns. |
| 3. | Projekta izstrādē iesaistītās institūcijas un publiskas personas kapitālsabiedrības | AM, Valsts aizsardzības militāro objektu un iepirkumu centrs, Rīgas pilsētas pašvaldība. |
|  | Cita informācija | Rīkojuma projektā minētā nekustamā īpašuma nepieciešamība citām valsts iestādēm, valsts kapitālsabiedrībām vai atvasinātām publiskām personām vai to iestāžu funkciju nodrošināšanai saskaņā ar Ministru kabineta 2011. gada 1. februāra noteikumu Nr. 109 “Kārtība, kādā atsavināma publiskas personas manta” 12. punktu tiks noskaidrota, iesniedzot izsludināšanai Valsts sekretāru sanāksmē attiecīgu Ministru kabineta rīkojuma projektu par valsts nekustamā īpašuma atsavināšanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīgas pilsētas pašvaldība un tās iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Rīkojuma projekts tiks īstenots no Rīgas pilsētas pašvaldības budžeta līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | AM, Valsts aizsardzības militāro objektu un iepirkumu centrs, Rīgas pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz Publiskās pārvaldes politikas jomu.Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma “Latvijas Vēstnesis” elektroniskajā tīmekļa vietnē [*www.vestnesis.lv*](http://www.vestnesis.lv)  |

Ministru prezidenta biedrs,

aizsardzības ministrs A. Pabriks

Valsts sekretārs J. Garisons

S. Grizāne, 67300223

Sarmite.Grizane@vamoic.gov.lv